**Správa hlavného kontrolóra k návrhu úpravy rozpočtu pre školy a školské zariadenia na základe vykonanej kontroly čerpania rozpočtu k 30.09.2020 a očakávane skutočnosti rozpočtu 2020**

Predkladá : Mgr.Adriana Kovács – hlavná kontrolórka obce

Materiál na rokovanie OZ v Tekovských Lužanoch dňa 25.11.2020

**Návrh na uznesenie :**

Obecné zastupiteľstvo

a/ prerokovalo správu hlavného kontrolóra obce

b/ prerokovalo informáciu ohľadom financovania škôl a školských zariadení v roku 2020

c/ schvaľuje postup zriaďovateľa v súlade s ustanovením §4 odsek 9 Zákona č. zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov, a prerozdeliť finančné prostriedky na rok 2020 na normatívne financovanie v rozsahu:

Základná škola 621 975 EUR

Základná škola s VJM 172 136 EUR

Cieľom tejto správy je na základe záverov a výstupov z vykonanej kontroly čerpania finančných prostriedkov na osobné náklady k 30.09.2020 použiť výstupy k návrhu úpravy rozpočtu, a prerozdeleniu finančných prostriedkov ku koncu roka 2020 na úseku normatívneho financovania škôl zriadených obcou.

Kontrola vykonaná v rozsahu ustanovenia §18d Zákona č. 369/1990 Zb. o obecnom zriadení v znení neskorších predpisov.

Prílohou k správe je rozpočet Obce Tekovské Lužany na rok 2020 s návrhom na úpravu a OS 2020.

Základné predpisy upravujúce financovanie regionálneho školstva zo štátneho rozpočtu:

1. **Zákon č. 245/2008** Z.z. o výchove a vzdelávaní /školský zákon / a o zmene a doplnení niektorých Zákonov

2.**Zákon č. 596/2003** z.z. o štátnej správe v školstve a školskej samospráve a o zmene a doplnení niektorých zákonov

3. **Zákon č. 597/2003** Z.z. o financovaní základných škôl, stredných škôl a školských zariadení

4. Nariadenie vlády SR č. 630/2008 Z.z. ,ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

5. **Zákon č. 138/2019 Z**.z. o pedagogických zamestnancoch a odborných zamestnancoch a o zmene a doplnení niektorých Zákonov

a legislatívne predpisy upravujúce financovanie z podielových daní obce materské školy a školské zariadenia:

7.**Zákon č. 564/2004 Z**. z.o rozpočtovom určení výnosu dane z príjmov územnej samospráve v znení neskorších predpisov -spôsob rozdeľovania a poukazovania výnosu dane do rozpočtu obcí a VÚC,

8.**Nariadenie vlády č. 668/2004 Z**. z. o rozdeľovaní výnosu dane z príjmov územnej samospráve v znení neskorších predpisov- kritéria rozdeľovania výnosu dane do rozpočtu obcí a VÚC,

9.**Zákon č. 596/2003** Z. z.o štátnej správe v školstve a školskej samospráve a o zmene a doplnení niektorých zákonov v znení neskorších predpisov -spôsob poskytovania finančných prostriedkov obcou (§6 ods. 12) a VÚC (§9 ods.12),

10.**Zákon č. 597/2003** Z. z.o financovaní základných škôl, stredných škôl a školských zariadení v znení neskorších predpisov - zber údajov potrebných na rozdeľovanie a poukazovanie výnosu dane obciam na školstvo (§7a)

Podkladom pre údaje k zisteniu očakávanej skutočnosti čerpania rozpočtu k 31.12.2020 boli vyžiadané údaje z účtovníctva škôl a školských zariadení v zriaďovateľskej pôsobnosti obce Tekovské Lužany:

a/ Rekapitulácia miezd škôl a školských zariadení k 30.09.2020 sumárne, a jednotlivo za mesiace apríl z dôvodu vratky na SP , za mesiac september

b/ čerpanie rozpočtu k 30.09.2020

c/ VZN obce Tekovské Lužany č. 7/2019 o určení výšky finančných prostriedkov na mzdy a prevádzku škôl a školských zariadení , účinnosť od 01.01. 2020

Rozpis rozpočtu po úprave na rok 2020 - normatívne financovanie zo ŠR v EUR

|  |  |  |  |  |  |  |
| --- | --- | --- | --- | --- | --- | --- |
| **Názov školy** | **ulica** | **počet**  **žiakov** | **rozpočet na rok 2020** | **Mzdy**  **/610/** | **Odvody**  **/620/** | **Tovary a služby /630/** |
| ZŠ s VJ/M – Alápiskola | Komenského 37 | 53 | 167 136 | 101 514 | 62 422 | 3200 |
| ZŠ | Komenského 37 | 229 | 626 975 | 351 442 | 215 733 | 59 800 |

Výška dotácie z podielových daní na dofinancovanie OK pre rok 2020 podľa VZN č. 7/2019 v EUR

|  |  |  |
| --- | --- | --- |
| **zariadenie** | **výška na 1 dieťa/žiaka** | **dotácia rok 2020** |
| Materská škola | 2560,19 | 151 052 |
| ŠJ pri MŠ | 168,81 | 9960 |
| ŠKD pri ZŠ | 562,68 | 26 261 |
| ŠKD pri ZŠ s VJM | 562,68 | 12 379 |
| ŠJ Dunajská 4 | 168,81 | 48 109 |

V pôvodnom návrhu rozpočtu v príjmovej časti obec mala obec rozpočtovaný Výnos dane z príjmu poukázaný samospráve v sume 950 963 EUR. V priebehu roka 2020 MF SR pri poslednej prognóze vývoja podielových daní pre obce a VÚC z dôvodu pandemickej situácie vyvolanej COVID 19 , sa pre obec počíta s príjmom 899 429 EUR, posledná prognóza z júna 2020.

Z uvedených dôvodov došlo aj k poklesu jednotkového koeficientu na žiaka, z ktorého sa vychádza pri schvaľovaní originálneho financovania. Pôvodne to bola výška 95,28 EUR, podľa prognózy a poklesu PD to vychádza na 90,07 EUR.

Finančné prostriedky na originálne kompetencie pre školy a školské zariadenia zriadené obcou , určené VZN spolu vo výške 247 751 EUR , podľa prognózy budú predstavovať z podielových daní 27,5%.

VZN č. 7/2019 určuje aj v zmysle zákona č. 564/2004 z.z. o rozpočtovom určení výnosu dane z prímov územnej samospráve objem finančných prostriedkov na záujmové aktivity občanov do 25 rokov - výšku príspevku na záujmové vzdelávanie v CVČ a v ZUŠ.

Obec ku dňu vypracovania správy z dôvodu finančnej situácie znížením podielových daní v príjmovej časti rozpočtu na základe vyjadrenia účtovníčky , finančné prostriedky na financovanie originálnych kompetencií pre ŠKD nevedela dodržať ustanovenie čl. V. odsek 1 VZN č. 7/2019 . Z uvedených dôvodov pre ZŠ bolo poslaných 4665 EUR, dlžna suma na OK je 25 062 EUR podľa platného VZN.

Pre ZŠ s VJM bolo poslaných na ŠKD 4577 EUR, na dorovnanie sumy určenej na OK podľa schváleného VZN je potrebné doposlať z rozpočtu obce 8000 EUR na rok 2020.

**Základná škola**

|  |  |  |  |  |  |
| --- | --- | --- | --- | --- | --- |
| funkčná klasikácia | EK | rozpočet  2020 | I.úprava rozpočtu | očakávaná  skutočnosť | návrh na úpravu podľa podkladov skutočnosť k 30.09.2020 |
| 1-4 | 610 | 170 798 | 170 798 | 178 340 | 170 000 |
| 1-4 | 620 | 58 927 | 58 927 | 151 660 | 58 570 |
| 5-9 | 610 | 204 736 | 204 736 | 180 716 | 200 285 |
| 5-9 | 620 | 68 587 | 68 587 | 23 000 | 68 587 |
| NPG | 610 | 41 967 | 41 967 | 25 000 | 42 000 |
| NPG | 620 | 14 330 | 14 330 | 12 000 | 14 330 |
| asist.učiteľa | 610 | 39 899 | 39 899 | 0 | 35 000 |
| asistent učiteľa | 620 | 12 618 | 12 618 | 12 996 | 12 300 |
| sociálny pracovník projekt | 610 | 1100 | 1100 | 0 | 12 500 |
| soc.pracovník projekt | 620 | 360 | 360 | 0 | 4400 |
| vychov.z PK PÚ 20% | 610 |  |  |  | 2292 |
| vychov.z PK 20% | 620 |  |  |  | 800 |
| **spolu osobné náklady \* PK** |  | 613 322 | 613 322 | 583 712 | 621 064 |
|  |  |  |  |  |  |
| ŠKD - OK | 610 | 22 123 | 22 123 | 16 000 | 21 408 |
| ŠKD | 620 | 7735 | 7735 | 0 | 7472 |
| **ŠKD osobné náklady spolu** |  | 29 858 | 29 858 | 16 000 | 28 880 |

Základná škola vykazuje pre šk.r. 2020/2021 počet žiakov 229. Čo sa týka zamestnancov tí sú v členení na pedagogický zamestnanec v počte 20 , nepedagogický zamestnanec v počte 7 , v ŠKD sú 2 zamestnanci jeden na 100% PÚ , druhý na 80% financovaný z OK a 20% z PK .

Podľa rozsahu PÚ financovaného z OK bude potrebné rozpočtovať finančné prostriedky aj v účtovníctve rozpočtových organizácií.

Vždy na šk.rok je prijatý asistent učiteľa , financovaný zo ŠR . Na škole prebiehajú 2 projekty:

a/ projekt č. 1 od 01.09.2019-31.08.2021 ,kde sú na pozícií AU prijatí 3 zamestnanci

b/ projekt č. 2 od 05.11.2019 do 31.08.2022 , z ktorého je financovaný 1 sociálny pracovník

V súlade s ustanovením §145 odsek 1 písm. a/ zákona č. 461/2003 Z.z. o sociálnom poistení v z.n.p. a v súvislosti s legislatívnymi zmenami z dôvodu Covid 19 , , nebol právny nárok na platbu odoslanú pre Sociálnu poisťovňu za výplatný mesiac apríl 2020. Na základe oznámenia zo dňa 26.júna 2020 boli pre školu vrátené finančné prostriedky v sume 9708,80 EUR . O túto sumu je ponížená očakávaná skutočnosť pri výdavkoch na odvody pre SP podľa funkčnej klasifikácie.

Na základe vyššie uvádzaných skutočností navrhujem v rozsahu oprávnenia zriaďovateľa na základe Zákona č. 596/2003 Z. z.Zákon o štátnej správe v školstve a školskej samospráve a o zmene a doplnení niektorých zákonov v znení ustanovenia §6 upraviť rozpočet pre Základnú školu o 5000 EUR .

**Základná škola s VJM Tekovské Lužany**

|  |  |  |  |  |  |
| --- | --- | --- | --- | --- | --- |
| **úroveň vzdelávania a ŠZ** | **EK** | **rozpočet 2020** | **I.úprava** | **OS 2020** | **návrh na úpravu podľa skutočného čerpania** |
| 1-4 | 610 | 28 325 | 28 325 | 25 000 | 30 600 |
| 1-4 | 620 | 9740 | 9740 | 8000 | 10 600 |
| 5-9 | 610 | 93 480 | 93 480 | 100 000 | 105 650 |
| 5-9 | 620 | 32 672 | 32 672 | 45 950 | 36 897 |
| NPG | 610 | 16 525 | 16 525 | 14 000 | 16 700 |
| NPG | 620 | 5778 | 5778 | 4500 | 5800 |
| vychov.PÚ  24% PK | 610 |  |  |  | 3258 |
| vychov. PÚ 24% PK | 620 |  |  |  | 1137 |
| **OSOBNÉ NÁKLADY spolu** |  | **186 520** | **186 520** | **197 450** | **211 642** |

Počet žiakov v šk. roku 2020/2021 je 51. Škola má 11 pedagogických zamestnancov, 5 nepedagogických , 1 zamestnanec , ktorého pracovný úväzok je na ŠKD financovaný z OK na 76% a z PK vzdelávací proces 24%. S ohľadom na vyššie uvedené je potrebné rozpočtovať finančné prostriedky s rozčlenením zdrojov . Výdavky na odvody za mesiac apríl 2020 budú ponížené o 3220,79 EUR pri vzdelávaní financovaného zo ŠR , pri stredisku ŠKD v sume 262,84 EUR .Normatívne finančné prostriedky sú rozpočtované v sume 167 345 EUR, dofinancovanie výdavkov na vzdelávanie z rozpočtu obce je rozpočtované na rok 2020 v sume 43 467 EUR.

|  |  |  |  |  |  |
| --- | --- | --- | --- | --- | --- |
| ŠKD | 610 | 11 781 | 11 781 | 11 700 | 10 344 |
| ŠKD | 620 | 4 120 | 4 120 | 4000 | 3600 |
| spolu |  |  |  |  |  |

**Materská škola**

|  |  |  |  |  |  |
| --- | --- | --- | --- | --- | --- |
|  | **EK** | **rozpočet 2020** | **I.úprava** | **OS 2020** | **OS podľa čerpania rozpočtu k 30.09.2020** |
| Predprim.vzd. | 610 | 122 500 | 122 500 | 100 628 | 101 000 |
|  | 620 | 42 800 | 42 800 | 35 162 | 32 800 |
| nepedag. MŠ | 610 |  |  | 21 624 | 21 650 |
|  | 620 |  |  | 7 133 | 7500 |
| pedag. asistent projekt od 01.09.2020 |  |  |  |  |  |
|  | 61\* |  |  | 6712 | 7000 |
|  | 62\* |  |  | 2345 | 2450 |
| **celkovo MŠ osobné náklady** |  |  | **165 300** | **173 604** | **172 400** |

Podľa schváleného VZN č. 7/2019 finančné prostriedky na OK pre MŠ 151 052 EUR.

Na základe oznámenia pre zriaďovateľa MŠ previedla na výdavkový účet vlastné príjmy v sume 31 728,69 EUR. Z toho boli refundované finančné prostriedky z ÚPSVaR na obdobie počas uzatvorenia prevádzky školských zariadení od 13.03. 2020 – 30.06.2020 z dôvodu COVID 19, a to v pomernej časti 80% s určením maximálnej výšky hrubej mzdy. Tieto príjmy boli v sume

27 234,34EUR

Obec Tekovské Lužany, ako zriaďovateľ je oprávnený rozhodnúť o vykonaní rozpočtového opatrenia pre rok 2020 s ohľadom na dosiahnuté vlastné príjmy organizácie .

V súlade s ustanovením §145 odsek 1 písm. a/ zákona č. 461/2003 Z.z. o sociálnom poistení v z.n.p. a v súvislosti s legislatívnymi zmenami z dôvodu Covid 19 , , nebol právny nárok na platbu odoslanú pre Sociálnu poisťovňu za výplatný mesiac apríl 2020. Na základe oznámenia boli pre materskú školu vrátené finančné prostriedky v sume 2597,07 EUR , o túto sumu budú ponížené výdavky rozpočtované na rok 2020 na odvody SP , z toho pri MŠ -ŠJ 222,91 EUR a pri MŠ 2374,16 EUR.

**ŠJ pri MŠ** - podľa schváleného VZN dotácia z rozpočtu obce 9960 EUR

|  |  |  |  |  |  |
| --- | --- | --- | --- | --- | --- |
| Funkčná klasifikácia –  stredisko | EK položka | schválený rozpočet 2020 | I.úprava | očak.skut. | návrh HK na úpravu podľa skut.čerpania |
| ŠJ pri MŠ | 610 |  |  | 16 283 | 16 500 |
| ŠJ pri MŠ | 620 |  |  | 5000 | 5760 |
|  |  |  |  | 21 283 | 22 260 |

Za obdobie od 01.01.2020 do 30.09.2020 preposlala obec finančné prostriedky z rozpočtu obce v súlade so schváleným VZN v  sume 171 362,54 EUR. Mesačne na OK prispieva 19 028 EUR*, podľa čl. V bol 1 do posledného pracovného dňa v mesiaci, okrem mesiaca december, kedy budú poskytnuté do 15. dňa.*

*Stanovisko hlavného kontrolóra k očakávanej skutočnosti čerpania rozpočtu a návrhu II. úpravy rozpočtu obce na rok 2020 na úseku vzdelávania a školských zariadení na základe zistených skutočností pri kontrole :*

*Ministerstvo školstva, vedy, výskumu a športu SR podľa § 4 ods. 15 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov určilo pre rok 2020 hodnoty percentuálnych podielov zodpovedajúcich osobným nákladom a prevádzkovým nákladom, ktorý je zriaďovateľ povinný prideliť škole, v ktorej sa vzdelávanie považuje za sústavnú prípravu na povolanie, nasledovne:*

*-hodnota percentuálneho podielu z časti normatívneho príspevku pre školu, v ktorej sa vzdelávanie považuje za sústavnú prípravu na povolanie, na kalendárny rok zodpovedajúca osobným nákladom, ktorú je zriaďovateľ povinný prideliť škole je 90 %,*

*-hodnota percentuálneho podielu z časti normatívneho príspevku pre školu, v ktorej sa vzdelávanie považuje za sústavnú prípravu na povolanie, na kalendárny rok zodpovedajúca prevádzkovým nákladom, ktorú je zriaďovateľ povinný prideliť škole je 80 %*

*Konštatujem , že ustanovené podiely boli dodržané za každú školu.*

*Na základe zistených skutočností pri kontrole prerozdelenia finančných prostriedkov zo strany zriaďovateľa , a výdavkov súvisiacich s financovaním tak osobných nákladov , ako aj prevádzkových nákladov navrhujem prerozdeliť finančné prostriedky v rozsahu maximálne 1% z podielu normatívnych prostriedkov na Základnú školu, presunom s ohľadom na potreby Základnej školy s vyučovacím jazykom maďarským – Alapiskola v Tekovských Lužanoch.*

*Uvedené rozhodnutie zriaďovateľ a navrhujem v súlade s ustanovením §4 odsek 9 a odsek 15 Zákona č. 567/2003 Z.z. o financovaní základných škôl, stredných škôl a školských zariadení v znení neskorších predpisov , a v znení legislatívneho predpisu Zákona č. 596/2003 Z. z.Zákon o štátnej správe v školstve a školskej samospráve a o zmene a doplnení niektorých zákonov v znení ustanovenia §6 .*

*Vypracované dňa 25.11.2020*